PROTOKOLL I PRAKTIKËS KLINIKE MBI PILULAT VETËM ME PROGESTIN

(PVP)

Data e publikimit:

Data e rishikimit: sipas nevojës

PËRMBAJTJA

SHKURTIME

1. PERKUFIZIMEDHE PROBLEMATIKA.................................................................3
2. OBJEKTIVAT............................................................................................................4
3. PERDORUESIT.........................................................................................................4
4. GRATE QE MUND TE PERDORIN PVP...............................................................4
5. KRITERET MJEKSORE PER PERDORIMIN E PVP...........................................5
6. VLERËSIMI KLINIK PËR RASTE TË VEÇANTA……………………………..7
7. PVP PER GRATE ME HIV………………………………………………………7
8. KUR DUHET TE FILLOHEN…………………………………………………….8
9. EFEKTET ANESRORE…………………………………………………………..11
10. MENYRA E PERDORIMIT…………………………………………..………….11
11. UDHEZIME PER KLIENTIN …………………………………………………. 12
12. REKOMANDIME………………………………………………………………...13
13. ALGORITEM……………………………………………………………………..18

BIBLIOGRAFI**REKOMANDIMEKontraceptivët**

SHKURTIME

PVP- Pilulave vetëm me progestin

HIV- Humman Immunodeficiency Virus

AIDS- Sindroma e Fituar e Imunodeficiencës Humane

ARV - Antiretroviralë

AIJS - Antiinflamatore Josteroidale

# **DEFINICIONET DHE PROBLEMATIKA**

* Pilula që përmbajnë dozë shumë të ulët progestine, të ngjashme me progesteronin, hormonin natyral në trupin e femrës. Gjenden në paketa 28 dhe 35-ditore. Merret 1 tabletë çdo ditë, pa ndërprerje ndërmjet paketave.
* Nuk përmbajnë estrogjen, kështu që mund të përdoren gjatë gjithë periudhës së ushqyerjes me gji, ose nga gratë që nuk mund të përdorin metoda me estrogjen. Pilulat vetëm me progestin (PVP), gjithashtu quhen edhe "minipilula" dhe kontra- ceptivë oralë vetëm me progestin.
* Mekanizmi i veprimit:  
  - Trashin mukusin cervikal(kjo pengon spermatozoidin të arrijë te qelizavezë). - Ndërpresin ciklin menstrual, duke përfshirë edhe frenimin e ovulacionit.

# **OBJEKTIVI:**

Objekt i këtij protokolli është njohja e:

* 1. Pilulave vetëm me progestin;
  2. Mekanizmit të veprimit të PVP-ve;
  3. Efekteve anësore të PVP-ve;
  4. Kundërindikacioneve të PVP-ve;
  5. Indikacioneve specifike të PVP-ve;
  6. Këshillimit për PVP-të;
  7. Mënyrës së përdorimit të PVP-ve.

# **PËRDORUESIT**

Ky protokoll është hartuar dhe do të shërbejë si mjet pune për të gjithë ofruesit e shërbimit shëndetësor që ofrojnë shërbime të planifikimit familjar (mjekë familjeje, obstetër-gjinekologë, mami, infermiere, farmacistë).

1. **FEMRAT QE MUND TE PERDORIN PVP**


**Të sigurta dhe të përshtatshme për pothuajse të gjitha femrat**

Thuajse të gjitha femrat mund t’i përdorin PVP në mënyrë të sigurt dhe të efektshme, duke përfshirë edhe ato që:

* Po ushqejnë foshnjën me gji (duke filluar që nga java e 6-të pas lindjes)
* Kanë ose nuk kanë fëmijë
* Nuk janë të martuara
* Pa marrë parasysh moshën, duke përfshirë edhe adoleshentet dhe gratë mbi 40 vjeç
* Sapo kanë bërë abort, ose shtatzëni ektopike
* Pijnë duhan, pavarësisht moshës së femrës ose numrit të cigareve që pi
* Janë ose kanë qenë anemike
* Kanë vena varikoze
* Janë të infektuara me HIV, pavarësisht nëse janë ose jo në terapi me antiretroviralë, përveç rasteve kur kjo terapi nuk përfshin ritonavir

Gratë mund të fillojnë të përdorin PVP:

* Pa kryer ekzaminim pelvik
* Pa kryer asnjë analizë gjaku ose analiza të tjera të zakonshme laboratorike
* Pa kryer ekzaminim për kancer cervikal
* Pa kryer ekzaminim të gjinjve
* Madje edhe kur një grua nuk ka menstruacion në atë periudhë, por është e sigurt se nuk është shtatzënë

page40image189586752page40image189586944page40image189587136page40image189587328page40image189587520page40image189587712page40image189587904page40image189588096page40image189588288page40image189588480page40image189588672page40image189588864page40image189589056page40image189589248

1. **KRITERET MJEKËSORE PËR PËRDORIMIN E PVP**

Drejtojini gruas pyetjet e mëposhtme lidhur me gjëndjen e saj shëndetësore. Ekzaminimet dhe analizat nuk janë të nevojshme. Nëse përgjigjet me "jo" për të gjitha pyetjet, atëherë mund të fillojë përdorimin e PVP, nëse dëshiron. Nëse përgjigjet me "po" për njërën nga pyetjet, ndiqni udhëzimet e mëposhtme. Sidoqoftë, edhe në disa prej këtyre rasteve ajo mund t’i përdorë PVP.

**1. A jeni duke ushqyer me gji foshnjën, më të vogël se 6 javë?**

**☐ JO ☐ PO** Mund të fillojë t’i marrë PVP, pasi të kenë kaluar 6 javë nga lindja e foshnjës. Jepini PVP gjatë vizitës dhe i thoni se kur duhet t’i

fillojë (shih Ushqyerja ekskluzivisht me gji, faqe 31).

**2. A keni cirrozë të rëndë të mëlçisë, infeksion të mëlçisë apo tumor të mëlçisë? (A janë sytë apo lëkura e saj jashtëzakonisht të verdhë? (Shenjat e ikterit)**

**☐ JO ☐ PO** Nëse ju raporton sëmundje aktive të rëndë të mëlçisë (ikter, cirrozë të rëndë, tumor të mëlçisë), mos i jepni PVP. Ndihmo jeni që të zgjedhë një metodë johormonale

**3. A keni ndonjë problem serioz me trombozë të thellë venoze apo tromboemboli pulmonare?**

**☐ JO ☐ PO** Nëse gruaja raporton se ka aktualisht trombozë (jo të sipër faqshme) dhe nuk merr terapi antikoaguluese, mos i jepni PVP. Ndihmojeni të zgjedhë një metodë johormonale.

**4. Jeni duke marrë mjekim për epilepsinë? Jeni duke marrë rifampi- cinë ose rifabutin për tuberkulozin apo për ndonjë sëmundje tjetër?**

**☐ JO ☐ PO** Nëse merr barbiturate, karbamezapin, okskarbazepinë, fenitoinë, primidon, topiramate, rifampicinë, rifabutin ose ritonavir, mos i jepni PVP. Për shkak të tyre, mund të reduktohet efektiviteti i PVP. Ndihmojeni të zgjedhë një metodë tjetër, por jo kontraceptivë oralë të kombinuar.

**5. A keni pasur ndonjëherë apo keni aktualisht kancer të gjirit?**

**☐ JO ☐ PO** Mos i jepni PVP. Ndihmojeni të zgjedhë një metodë johormonale.

Sigurohuni të shpjegoni përfitimet dhe rreziqet shëndetësore si dhe efektet anësore të metodës që do të përdorë klientja. Gjithashtu, vini në dukje ndonjë gjendje që mund ta bëjë këtë metodë të pakëshillueshme, kur kjo lidhet me klienten në fjalë.

1. **VLERESIMI KLINIK PËR RASTE TË VEÇANTA**

* Një grua me një nga kushtet e renditura më poshtë, nuk duhet të përdorë PVP. Megjithatë, në rrethana të veçanta, kur nuk disponon metoda të tjera të përshtatshme apo të pranueshme, ofruesi i shërbimit i trajnuar mund të vlerësojë me kujdes gjendjen dhe situatën specifike të gruas, për të vendosur nëse mund të përdorë ose jo PVP. Ofruesi i shërbimit duhet të marrë parasysh seriozitetin e gjendjes së saj, dhe nëse do të ketë mundësi të ndjekë dhe trajtojë shumicën e gjendjeve shëndetësore.
* Ushqen foshnjën me gji dhe kanë kaluar më pak se 6 javë nga lindja
* Trombozë akute e venave të thella apo tromboemboli
* Ka pasur kancer të gjirit para më shumë se 5 vitesh dhe nuk i është kthyer më
* Sëmundje të rënda, infeksin ose tumor të mëlçisë
* Lupus sistemik eritematoz me antitrupa pozitivë antifosfolipidë (ose të panjohur)
* Merr barbiturate, karbamezapinë, okskarbazepin, fenitoinë, primidon, topiramate, rifampicinë, rifabutin ose ritonavir, ose ritonavir inhibitorë proteazë. Duhet të përdorë metodë mbështetëse kontraceptive, për shkak se këto medikamente zvogëlojnë efektshmërinë e PVP.

1. **PILULAT VETEME PER GRATE ME HIV**

* Gratë mund të përdrin në mënyrë të sigurt P VP, edhe nëse janë të infektuara me HIV, kanë AIDS ose kanë marrë terapi me antiretroviralë (ARV), përveç rasteve kur terapia e tyre nuk përfshin ritonavir. Ritonaviri mund të zvogëlojë efektshmërinë e PVP.
* U thoni këtyre klienteve që të përdorin prezervativë krahas PVP. Nëse përdoren në mënyrë të saktë dhe të vazhdushme, prezervativët ndihmojnë në parandalimin e transmetimit të HIV dhe IST të tjera. Po ashtu, prezervativet sigrojnë mbrojtje shtesë kontraceptive për gratë që janë në terapi me ARV.
* Për praktikat e duhura të ushqyerjes me gji për gratë me HIV, shih Shëndeti i nënës dhe i fëmijës së porsalindur, Parandalimi i transmetimit të H I V nga nëna te fëmija.

1. **KUR DUHET TË FILLOHEN**

**E RËNDËSISHME:** Gruaja mund të fillojë përdorimin e PVP në çdo kohë që ajo dëshiron, nëse është e sigurt se nuk është shtatzënë. Që të jeni të sigurt se nuk është shtatzënë, përdorni Listën e kontrollit të shtatzënisë (shih faqe 372). Gjithashtu, klientes mund t`i jepen PVP në çdo kohë dhe t`i thuhet se kur duhet t’i fillojë ato.

|  |  |
| --- | --- |
| **Situata e gruas** | **Kur duhet t’i fillojë PVP** |
| **Ushqyerje ekskluzivisht me gji**  Më pak se 6 muaj pas lindjes | * Nëse ka më pak se 6 javë që ka lindur, jepini PVP dhe i thoni të fillojë t’i marrë 6 javë pas lindjes së foshnjës. Nëse menstruacioni nuk i është kthyer ende, mund të fillojë me PVP në çdo kohë, në periudhën ndërmjet 6 javë dhe 6 muaj. Nuk ka nevojë për metodë mbështetëse. * Nëseiështëkthyermenstruacioni, mundtëfillojëme PVP siç këshillohet për të gjitha gratë që kanë cikël menstrual |
| Më shumë se 6 muaj pas lindjes | * Nëse menstruacioni nuk i është kthyer, mund t’i fillojë PVP në çdo kohë që është e sigurt se nuk është shtatzënë. Për 2 ditët e para të marrjes së pilulave, do të ketë nevojë për metodë mbështetëse.\* (Nëse nuk mund të provoni se gruaja nuk është shtatzënë, jepini PVP gjatë vizitës dhe i thoni t’i fillojë kur të ketë menstruacionin e radhës). * Nëse menstruacioni i është kthyer, mund të fillojë me PVP siç këshillohet për gratë që kanë cikël menstrual |
| **Ushqyerje pjesërisht me gji**  Më pak se 6 javë pas lindjes | Jepni PVP dhe i thoni që të fillojë t`i marrë 6 javë pas lindjes. Gjithashtu, jepini një metodë mbështetëse, për ta përdorur deri në javën e gjashtë pas lindjes, nëse menstruacioni i kthehet përpara kësaj kohe. |
| **Ushqyerje pjesërisht me gji** *(vazhdon)*  Më shumë se 6 javë pas lindjes | * Nëse nuk i është kthyer menstruacioni, mund të fillojë me PVP në çdo kohë që është e sigurt se nuk është shtatzënë.\* Do të ketë nevojë për metodë mbështetëse gjatë 2 ditëve të para të marrjes së pilulave. (Nëse nuk mund të vërtetoni se është shtatzënë, jepini PVP menjëherë dhe i thoni që të fillojë t`i marrë gjatë menstrua- cionit të ardhshëm.) * Nëse menstruacioni i është kthyer, mund të fillojë përdorimin e PVP, siç u këshillohet grave që kanë cikël menstrual |
| **Nuk ushqen me gji**  Më pak se 4 javë pas lindjes | * Mund të fillojë me PVP në çdo kohë. Nuk ka nevojë për metodë mbështetëse. |
| Më shumë se 4 javë pas lindjes | * Nëse nuk i është kthyer menstruacioni, mund të fillojë me PVP në çdo kohë që është e sigurt se nuk është shtatzënë. Për dy ditët e para të marrjes së pilulës, do t’i duhet një metodë tjetër mbështetëse. (Nëse nuk mund të provoni që klientja nuk është shtatzënë, jepjani PVP menjëherë dhe i thoni t’i fillojë kur të ketë menstruacionin e radhës). * Nëse menstruacioni i është kthyer, mund t’i fillojë PVP siç këshillohet për gratë mecikël menstrual |
| **Kalon nga një metodë hormonale** | * Menjëherë, nëse ka përdorur metodën hormo- nale në mënyrë të saktë dhe të vijueshme, ose në qoftë se është e sigurt se nuk është shtatzënë. Nuk ka nevojë të presë deri në ciklin tjetër menstrual. Nuk ka nevojë për metodë mbështetëse. * Nëse po kalon nga përdorimi i injeksioneve, mund të fillojë t’i marrë PVP ditën që duhej të bënte injeksionin e radhës. Nuk ka nevojë për metodë mbështetëse. |
| **Është me menstruacione ose kalon nga një metodë johormonale** | **Në çdo kohë të muajit**   * Nëse fillon brenda 5 ditëve pas fillimit të menstruacionit nuk ka nevojë për metodë mbështetëse. Nëse kanë kaluar më shumë se 5 ditë nga ardhja e menstruacionit mund t’i fillojë PVP në çdo kohë, kur është e sigurt se nuk është shtatzënë. Për dy ditët e para të marrjes së pilulës, do t’i duhet metodë mbështetëse. (Nëse nuk mund të provoni se nuk është shtatzënë, jepini PVP menjëherë gjatë vizitës dhe i thoni t’i fillojë gjatë menstruacionit të ardhshëm.) * Nëse kalon nga DIU mund t’i fillojë menjëherë PVP (shih DIU me përmbajtje bakri, Kalimi nga DIU në një metodë tjetër, |
| **Nuk ka menstruacione** (jo për shkak të lindjes së fëmijës apo ushqyerjes me gji) | * Mund t’i fillojë PVP në çdo kohë që është e sigurt se nuk është shtatzënë. Për dy ditët e para të marrjes së pilulës, do t’i duhet një metodë mbështetëse. Nëse menstruacioni i është kthyer, mund t’i fillojë PVP siç këshillohet për gratë mecikël menstrual. |
| **Pas një aborti** | * Menjëherë. Nëse fillon pilulat brenda 7 ditëve pas abortit të tremujorit të parë ose të dytë, nuk ka nevojë për metodë mbështetëse. * Nëse kanë kaluar më shumë se 7 ditë pas abortit të tremujorit të parë ose të dytë, mund t’i fillojë PVP në çdo kohë që është e sigurt se nuk është shtatzënë. Për dy ditët e para të marrjes së pilulës, do t’i duhet një metodë tjetër mbështetëse. (Nëse nuk mund të vërtetoni se gruaja nuk është shtatzënë, jepini PVP gjatë vizitës dhe i thoni t’i fillojë gjatë kohës së menstrua- cionit të radhës.) |
| **Pas marrjes së pilulave kontraceptive të urgjencës (PKU)** | * Mund t’i fillojë PVP ditën që përfundon marrjen e PKU. Nuk ka nevojë të presë për menstruacionin e radhës, për të filluar pilulat. * Një përdoruese e re e PVP duhet të fillojë një paketë të re pilulash. * Një përdoruese e vazhdueshme, që ka pasur nevojë për PKU, për shkak të gabimit në marrjen e PVP, mund të vazhdojë aty ku e ka lënë paketën aktuale të pilulave. * Të gjitha gratë në këto kushte do t’u duhet të përdorin një metodë mbështetëse për 2 ditët e para të marrjes së pilulave**.** |

1. **EFEKTET ANËSORE**

Disa përdoruese raportojnë si në vijim:  
**•** Ndryshimet në specifikën e ciklit menstrual, përfshirë edhe:

-  Për gratë që ushqejnë foshnjën me gji, koha për rikthimin e menstruacionit pas lindjes është më e gjatë (amenorre e zgjatur pas lindjes)

-  Hemorragji e shpeshtuar

-  Hemorragji e çrregullt

-  Hemorragji e rrallë

-  Hemorragji e vazhduar

-  Mungesë e menstruacionit. Ushqyerja me gji ndikon shpesh në specifikën e hemorragjisë te gratë.

- Dhimbje koke  
**-** Marrje mendsh  
**-** Ndryshime të humorit  
**-** Dhimbje të gjinjve (dhimmbje gjatë palpacionit të gjinjve)

**-** Dhimbje abdominale  
**-** Nauze

**Këshilla mbi efektet anësore**

**E RËNDËSISHME:** Këshillimi i plotë në lidhje me ndryshimet apo çrregullimet e ciklit menstrual dhe efekteve të tjera anësore, është pjesë e rëndësishme lidhur me ofrimin e metodës. Këshillimi në lidhje me ndryshimet e ciklit mesntrual është ndoshta ndihma më e rëndësishme që i duhet një gruaje për të vazhduar metodën.

|  |  |
| --- | --- |
| **Përshkruani efektet më të zakonshme anësore** | * Zakonisht, gratë që ushqejnë foshnjat me gji nuk kanë menstruacion për disa muaj pas lindjes. PVP e zgjasin këtë periudhë. * Gratë që nuk ushqejnë foshnjat me gji mund të kenë çrregullime të menstruacioneve gjatë disa muajve të parë pas lindjes, të ndjekura nga hemorragji të rregullta ose hemorragji të vazhdueshme dhe të çrregullt. * Dhimbje koke, marrje mendsh, dhimbje të gjinjve dhe ndonjë efekt tjetër anësor. |
| **Shpjegoni këto efekte anësore** | * Efektet anësore nuk janë shenja të sëmundjeve. * Zakonisht reduktohen ose ndalojnë gjatë muajve të parë të përdorimit të PVP, por ndryshimet e ciklit menstrual janëtëpranishme. * Të zakonshme, por disa femra nuk i kanë. |
| **Shpjegojini se çfarë të bëjë në rast të efekteve anësore** | * Të vazhdojë të marrë PVP. Kapërcimi i marrjes së pilulave çon në rrezik për shtatzëni. * Pilulat të merren gjatë konsumimit të ushqimit ose para gjumit, për të shmangur nauzenë. * Gruaja mund të vijë sërish për ndihmë, nëse efektet anësore bëhen shqetësuese për të. |

1. **MENYRA E PERDORIMIT**
2. Jepini sa më shumë paketa me pilula, madje edhe rezervë, për gjithë vitin (11 ose 13 paketa)
3. Jepini shpjegime për paketimin e tabletave. Tregojini llojin e paketimit - 28 ose 35 tableta. Shpjegojini se të gjitha pilulat në paketat e PVP janë me të njëjtën ngjyrë, tëgjitha pilulat janë aktive dhe përmbajnë hormon që parandalon shtatzëninë.
4. Të marrë nga një pilulë në ditë, ne te njejten ore- derisa të boshatiset paketa.
5. Kur përfundon me një paketë, të nesërmen duhet të marrë pilulën e parë të paketës së radhës. Nëse fillohet me vonesë, rrezikon të mbetet shtatzënë.
6. Jepini metodë mbështetëse dhe i shpjegoni përdorimin në rastet kur harron pa marrë një pilulë, apo ka te vjella te shpeshta ose diarre.
7. I shpjegoni reduktimin e efektshmërisë kur ndërpritet ushqyerja me gji.
8. Pas ndërprerjes së ushqyerjes me gji gruaja mund të vazhdojë t’i marrë PVP nëse është e kënaqur me metodën, ose është e mirëpritur të kthehet për një tjetër metodë.
9. **REKOMANDIME**

**Trajtimi i problemeve të mundshme**

|  |  |
| --- | --- |
| **Problemi** | **Rekomandimi** |
| **Nuk ka menstruacion** | * Gratë që ushqejnë foshnjën me gji:   - Sigurojeni klienten se mungesa e menstruacionit gjatë ushqyerjes me gji është normale dhe nuk është e dëmshme.   * Gratë që nuk ushqejnë foshnjën me gji:   - Sigurojeni klienten se disa nga gratë që përdorin PVP nuk kanë menstruaci- one dhe se kjo nuk është e dëmshme. Nuk është e detyrueshme që të kesh gjakrrjedhje çdo muaj. Kjo është një situatë e ngjashme me amenorrenë gjatë shtatzënisë dhe nuk nënkupton që gruaja është infertile. Gjaku nuk po grumbullohet në trupin e saj. (Disa gra ndihen të çliruara nga mungesa e menstruacionit.) |
| **Çrregullime të menstruacioneve** (Menstruacione të papritura dhe që shqetësojnë klienten) | * Sigurojeni klienten se shumë përdoruese të PVP kanë çrregullime të menstruacionit, pavarësisht nëse po ushqejnë me gji ose jo. (Vetë ushqyerja me gji mund të shkaktojë çrregullime të ciklit menstrual.) Kjo nuk është e dëmshme dhe ndonjëherë pakëso- het ose ndalon pas disa muajve të përdorimit. Megjithatë, disa gra kanë çrregullime të ciklit menstrual gjatë kohës që marrin PVP. * Për të reduktuar çrregullimet e menstruacioneve:   -  Mësojeni klienten se si të veprojë nëse harron pilulat, duke përfshirë edhe momentet pas vjelljes ose diarresë   * Për të lehtësuar sadopak këto probleme, qoftë edhe për një kohë të shkurtër, ajo mund të provojë të marrë ibuprofen 800 mg, 3 herë në ditë, pas ushqimit, gjatë 5 ditëve, ose medikamente antiinflamatore josteroidale (AIJS) të tjera, duke filluar që nga koha kur i fillojnë çrregullimet e menstruacioneve. * Nëse ka marrë pilula për më shumë se disa muaj dhe AIJS nuk kanë dhënë efekt, atëherë jepini përbërje të ndryshme të PVP. Kërkojini t’i provojë pilulat e reja për paktën tre muaj. |
| **Fluks i shtuar menstrual ose zgjatje e ditëve menstruale**  (menometroragji) (me fluks dy herë më shumë se zakonisht ose që zgjat më shumë se 8 ditë) | * Sigurojeni atë se disa gra që përdorin PVP kanë fluks të shtuar menstrual dhe zgjatje të ditëve menstruale. Përgjithësisht, kjo nuk është e dëmshme dhe zakonisht pakësohet ose ndalon pas disa muajsh. * Mund të provojë medikamentet AIJS (shih me lart) * Nese problem vazhdon dhe dyshoni se ka diçka që nuk shkon për arsye të tjera, merrni parasysh se këto situata nuk lidhen me përdorimin e metodës. Referojeni perte zgjidhur problemin. |
| **Dhimbje koke të zakonshme** (jomigrenoze) | * Sugjerojini aspirinë (325-650 mg), ibuprofen (200-400 mg), paracetamol (325-1000 mg) ose ndonjë qetësues tjetër. * Çdo dhimbje koke që përkeqësohet ose ndodh më shpesh gjatë përdorimit të PVP duhet të vlerësohet siç duhet. |
| **Dhimbje të forta në pjesën e poshtme të abdomenit** | * Dhimbjet abdominale mund të ndodhin edhe për shkak të problemeve të tjera, të tilla si zmadhimi i folikujve ose ciste ovariale.   -  Gratë mund të vazhdojnë përdorimin e PVP gjatë vlerësimit dhe trajtimit.  -  Nuk është e nevojshme të jepet trajtim për folikujt ose cistet ovariale, nëse ato nuk janë rritur së tepërmi, kanë kufij të çrregullt ose plasin. Sigurojeni klienten se ato do të zhduken vetë. Për t’u siguruar se problemi p o zgjidhet, vizitojeni klienten përsëri pas 6 javësh, nëse është e mundur.   * Bëni kujdes lidhur me dhimbjet e forta abdominale dhe kontrolloni nëse ekzistojnë shenja ose simptoma të një shtatzënie ektopike, e cila është e rrallë dhe nuk shkaktohet nga PVP, por mund të jetë kërcënuese për jetën |
| **Hemorragji vaginale e pashpjegueshme** *(që sugjerojnë probleme shëndetësore që nuk lidhen me metodën)* | * Referojeni ose vlerësojeni në bazë të anamnezës dhe ekzaminimit pelvik. Bëni diagnostikimin dhe trajtimin e duhur. * Mund të vazhdojë përdorimin e PVP ndërkohë që gjendja e saj po vlerësohet. * Nëse hemorragjia është shkaktuar nga një infeksion seksualisht i transmetueshëm apo sëmundje inflamatore pelvike, mund të vazhdojë me përdorimin e PVP gjatë mjekimit. |
| **Disa kushte shëndetësore serioze** (Dyshime për trombozë të thellë venoze, sëmundje të mëlçisë ose kancer të gjirit). | * Kërkojini të ndalojë përdorimin e PVP. * Udhëzojeni të përdorë metodë mbështetëse, ndërkohë që vlerësohet gjendja. * Referojeni për diagnostikim dhe kujdes, nëse nuk është nën kujdes. |
| **Shtatzëni e mundshme** | * Kontrollojeni për shtatzëni, duke përfshirë edhe shtatzëninë ektopike. * Kërkojini që të ndalojë përdorimin e PVP, nëse vërtetohet shtatzënia. * Nuk njihen rreziqe për fetusin e konceptuar tashmë, ndërkohë që një grua përdor PVP |

**BIBLIOGRAFI**

1. *WHO 2012 A guide to family planning for community health Workers and their clients.*
2. *The Balanced Counseling Strategy: A Toolkit for Family Planning Service Providers*, León et al., Washington, DC: Population Council.
3. *National Guideline for Family Planning Services in Ethiopia*, MOH 2011.
4. *Elements of Family Planning Counselling and Reproductive Rights*, Mario Festin Lead Specialist, *Promoting Family Planning Department of Reproductive Health and Research World Health Organization, Training Course in Sexual and Reproductive Health Research*, Geneva 2012.
5. *Clinical protocol family planning*, Ministry of Health Ukraina 2006.
6. *Family Planning - A global handbook for health care provider, revisited version 2011. A WHO Family Planning Cornerstone.*
7. *National Family Planning/Reproductive Health Service Protocols*, Revised edition 2009 Federal Ministry of Health Nigeria.
8. The ACQUIRE Project, 2008, *Counseling for effective use of family planning.Participant handbook,* NeWYork: EngenderHealth/The ACQUIRE Project.
9. *Decision-Making Tool for Family Planning Clients and Providers World Health Organization (WHO)*, 2005 (NLM Classification: WA 550).
10. *Shëndeti Riprodhues, Praktik dhe udhërrëfyes*, Dr. Gaston LEGRAIN, Profesor Pierre DELVOYE, Profesor Justin RANJALAHY RASOLOFOMANANA.
11. *Family planning clinical protocols 2010,* Ohio department of health 246 north high street Columbus.

page42image189575168

page42image189574208